Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 561/11/4403	Nitra, 20.5.2013
EEČ : 2-32-88-2012

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX
3.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 488,68 €
	Obvinený nahradil poškodeným osobám z nasledovných nárokov na náhradu škody nasledovné sumy:
	-  poškodený XXXXX - náhrada mzdy 369,84 € - suma 369,84 € zaslaná poštovou poukážkou na adresu poškodeného XXXXX dňa 23.10.2012, 
	- poškodená XXXXX - náhrada za vynaložené náklady za poskytnutú zdravotnú starostlivosť a náklady konania vo výške 17,34 € - bankový prevod sumy 17,34 € na účet poškodenej dňa 23.10.2012, 
	- poškodená XXXXX - náhrada za vynaložené náklady za poskytnuté dávky nemocenského poistenia vo výške 101,50 € - bankový prevod sumy 101,50 € na účet poškodenej dňa 23.10.2012. 

Obvinený zložil peňažnú sumu vo výške 500,- € na účet Okresnej prokuratúry XXXXX, vedený vo VÚB, a.s. XXXXX, na č. ú.: 1836496151/0200 dňa 23.10.2012.

b.	Peňažná suma určená na všeobecne prospešné účely: 250,00 € 
c.	Konkrétny adresát peňažnej sumy určenej na všeobecne prospešné účely: o.z. Organizácia muskulárnych dystrofikov v SR, Banšelova 4, XXXXX. 
d.	Suma odovzdaná štátu na peňažnú pomoc obetiam trestnej činnosti: 250,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Vráble pod spisovou značkou ORP-2196/VR-NR-2011.
Trestné stíhanie bolo vedené proti obvinenému XXXXX na tom skutkovom základe, že dňa 21.08.2009, kedy v čase asi o 21.00 hod. pri rybníku v obci XXXXX na mieste verejnosti prístupnom fyzicky bez použitia zbrane napadol poškodeného XXXXX, čím poškodenému XXXXX, nar. XXXXX v XXXXX, trvale bytom XXXXX, Sídlisko XXXXX, mohol spôsobiť nasledovné zranenia - zmliaždenie hrudníka vľavo s krvnými podliatinami v podkoží a zmliaždenie v oblasti driekovej vľavo a zmliaždenie ľavého vonkajšieho členka s podvrtnutím v členku s dobou liečenia a PN v trvaní najviac 16 dní, a týmto konaním obvinený XXXXX dopustil sa fyzicky na mieste verejnosti prístupnom hrubej neslušnosti tým, že napadol iného, čím spáchal obvinený XXXXX prečin výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov.

Odôvodnenie: 
	Obvinený v rámci mediačného konania začatého na pokyn prokurátora tunajšej prokuratúry vyhlásil, že spáchal skutok, za ktorý je stíhaný, nahradil v plnom rozsahu škody spôsobené všetkým  poškodeným, o čom predložil potvrdenie o bankových prevodoch ako aj poštovú poukážku, zložil na účet Okresnej prokuratúry Nitra sumu 500,- € a určil adresáta a výšku sumy na všeobecne prospešné účely a taktiež bola zachovaná podmienka o určení aspoň 50 % peňažnej sumy štátu na peňažnú pomoc poškodeným podľa osobitného zákona, pričom nie sú pochybnosti o tom, že vyhlásenie obvineného bolo vykonané slobodne, vážne a určito a že peňažná suma nie je zrejme neprimeraná závažnosti spáchaného trestného činu. 
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery možno považovať takýto spôsob rozhodnutia za dostačujúci. 

Poučenie: 
Proti tomuto uzneseniu v časti týkajúcej sa výroku o zastavení trestného stíhania je prípustná sťažnosť, ktorú možno podať na Okresnej prokuratúre Nitra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Ďurík
prokurátor